b'\n_START_ARTICLE_\nRahvusvaheline Laskesuusatamise Liit\n_START_SECTION_\nAjalugu\n_START_PARAGRAPH_\nRahvusvaheline Laskesuusatamise Liit moodustati 2. juulil 1993, kui Suurbritannia Rahvuslik Laskesuusatamise liit otsustas v\xc3\xa4lja astuda Rahvusvahelisest Moodsa Viiev\xc3\xb5istluse Liidust UIMB-st (Union de Pentathlon Moderne et Biathlon), kuhu kuuluti 1953. aastast. See sai rahvusvahelise laskesuusatamise liidu loomise ajendiks. IBU loomisel valiti selle juhtkond ja sinna v\xc3\xb5eti 57 liikmesriiki, kes enne kuulusid UIMB-i. ROK siiski uut liitu kohe ei tunnustanud, vaid tegi seda alles 1998. aasta augustis. _NEWLINE_IBU t\xc3\xa4htsaim tegutsev organ on iga kahe aasta tagant toimuv kongress.'